stanford-oval/wikipedia huggingface dataset:
סן-פול (ראוניון)

| --- | --- |
סמל סן-פולסמל סן-פול

מבט על העיר
 מדינה:  צרפת צרפת
 חבל:  ראוניון ראוניון
 ראש העיר:  Joseph Sinimalé
 שטח:  241.28 קמ"ר
 אוכלוסייה:  ‏
  ‑ בעיר:  105,240 (1 בינואר 2021)
  ‑ צפיפות:  428 נפש לקמ"ר (2010)
 קואורדינטות:  21°00′40″S 55°16′12″E﻿ / ﻿21.01111111°S 55.27°E﻿ / -21.01111111; 55.27
 אזור זמן:  UTC+04:00
 אתר העיר
  מפת מיקום  מפה מפורטת   (למפת ראוניון מוגדלת) סן-דני סן-בנואה סן-פייר האוקיינוס ההודיסן-פול(למפת ראוניון רגילה) סן-דני סן-בנואה סן-פייר האוקיינוס ההודיסן-פול  he tabBackground:;tabBorder:#aaa;defaultTab:0;
סן-פול (בצרפתית: Saint-Paul) היא עיר בראוניון, שבאוקיינוס ההודי. היא העיר השנייה בגודל אוכלוסייתה בראוניון וה-40 בצרפת כולה. העיר משתרעת מחוף האוקיינוס ועד לרכס ההרים שבלב האי ליד ההר גראן מורן בגובה 2,990 מטר מעל לגובה פני הים. העיר ממוקמת 30 ק"מ מדרום מערב לבירה סן-דני ושוכנת בחוף המערבי של האי.
העיר נמצאת ליד מפרץ טבעי ולכן היה המקום הראשון אליו הגיעו הצרפתים באי בשנת -1642. ב-1663 הוקמה העיר סן-פול והיא הייתה נקודת ההתיישבות הצרפתית הראשונה באוקיינוס ההודי. העיר שישמה כבירת האי מיום תחילת ההתיישבות הצרפתית באי ועד לשנת 1738 בה הוכרזה העיר סן-דני כבירת ראוניון.
דמוגרפיה

אוכלוסיית העיר גדלה בערך פי 3 בין שנת 1961 ל־2012, אך מאז פחתה בכ־300 תושבים.

להלן גרף התפתחות האוכלוסייה ביישוב:
הערות שוליים

↑  SPLAF (la Population et les Limites Administratives de la France). "Agglomérations et villes de la Réunion" [Towns and cities of Reunion Island]. נבדק ב-23 בפברואר 2021. {{cite web}}:  (עזרה)
↑  "Évolution et structure de la population en 2017 − Commune de Saint-Paul (97415) | Insee". www.insee.fr. נבדק ב-2023-03-12.
| --- | --- |
בקרת זהויות :  NLI: 987007565228305171  BnF: cb11998682g (data)  LCCN: n91053503  MusicBrainz: 27a9dad1-f342-4326-9a0a-50e8e53e7c09  SUDOC: 174628544  VIAF: 136838080   WorldCat (עם VIAF): 136838080 
ערך זה הוא קצרמרבנושא יישובים באפריקה ובנושא יישובים בצרפת. אתם מוזמנים לתרום לוויקיפדיה ו.
סיד וישס

| --- | --- |

 לידה:  10 במאי 1957 בריטניה לואישאם, הממלכה המאוחדת 
 נהרג:  2 בפברואר 1979 (בגיל 21) מנהטן, ארצות הברית 
 שם לידה:  John Simon Ritchie 
 שם במה:  Sid Vicious 
 מוקד פעילות:  הממלכה המאוחדת 
 תקופת הפעילות:  1976–1979 (כ־3 שנים) 
 מקום לימודים:  Hackney College, קולג' וסטמיניסטר קינגסוויי 
 סוגה:  פאנק רוק 
 שפה מועדפת:  אנגלית 
 כלי נגינה:  גיטרה בס 
 חברת תקליטים:  וירג'ין רקורדס, EMI 
 בן או בת זוג:  ננסי ספנג'ן 
 פרופיל ב-IMDb
 
סיד וישס (באנגלית: Sid Vicious;‏ 10 במאי 1957 – 2 בפברואר 1979) היה מוזיקאי, זמר-יוצר בסיסט, ומתופף אנגלי, שעלה לתהילה רחבה והיקפית ברחבי העולם בזכות היותו מתופף חד פעמי עבור להקת הרוק "סוזי והבנשיז" עד שהפך לסולן הראשי בלהקת הרוק-פאנק "סקס פיסטולס" משהיה חבר ילדותו של ג'וני רוטן אף על פי שרוטן היה הסולן בפועל. ביחד עם הסקס פיסטולס, נחשב וישס לאחד מחלוצי ז'אנר הפאנק בבריטניה ובכלל.
וישס היה ידוע בקולו הצרוד, אישיותו המבולגנת ובעיקר בהתמכרותו הקשה לסמים ביחד עם בת זוגו ננסי ספאנג'ן שהובילה את וישס למותו בעקבות מנת יתר של סמים. הוא מת בגיל 21 ב-2 בפברואר 1979 כשנה אחרי שהסקס פיסטולס כבר התפרקו ב-1978.
וישס נשאר שנוי במחלוקת עד היום, בשל חוסר יכולתו לנגן למעשה ובשל אישיותו הבעייתית.
גארי אולדמן גילם את וישס בסרט "סיד וננסי" שיצא לאור ב-1986, כשבע שנים לאחר מותם של וישס וספאנג'ן.
ביוגרפיה > ילדות ונעורים

נולד בשם ג'ון סיימון ריצ'י בלונדון, לג'ון ואן. אביו, שהיה חייל במשמר המלכה בארמון בקינגהאם ונגן טרומבון, עזב את הבית זמן קצר לאחר לידתו. וישס עזב את לונדון עם אימו ועבר לאי איביזה, שם עסקה אימו בסחר בסמים. אימו התחתנה עם כריסטופר בוורלי ב-1965.
וישס היה חבר ילדות של ג'וני רוטן, סולן הסקס פיסטולס, ונהג לבוא להופעות של הלהקה. בתחילה היה מעריץ אלמוני של להקת הסקס פיסטולס, אך הוא התפרסם במהרה כמעריץ מספר אחת שלה, לאחר שהמציא את ריקוד הפוגו במהלך אחת ההופעות של ה"סקס פיסטולס".
הוא זכה לכינוי סיד וישס ("סיד המרושע") לאחר שהכה בשרשרת ברזל צלם שהגיע לאחת ההופעות של הסקס פיסטולס.
ביוגרפיה > תקופת הסקס פיסטולס

לאחר שהחליטו הסקס פיסטולס להוציא את נגן הבס שלהם, גלן מטלוק, מהלהקה, הם הציעו לסיד וישס להחליף אותו. סיד לא ידע לנגן על גיטרה בס אך קיבל את ההצעה למרות זאת, למד לנגן מספר סולמות פשוטים על הגיטרה והפך לחלק בלתי נפרד מתדמיתה הפרועה של הלהקה.
בשנת 1977 הכיר וישס את ננסי ספאנג'ן, יהודייה-אמריקנית, שעסקה בעברה בחשפנות ובזנות והייתה משתמשת וסוחרת בסמים. הם הפכו לזוג, וננסי הכירה לסיד את ההרואין. חברי להקת הסקס פיסטולס לא אהבו את השפעתה של ננסי וניסו להפריד בינה לבין סיד, אך ללא הצלחה.
זמן מה לאחר שהכיר סיד את ננסי החליטו הסקס פיסטולס לצאת לסיבוב הופעות בארצות הברית. במהלך אחת ההופעות רכן סיד לקהל וחטף אגרוף באף מאחת ממעריצות הלהקה. הוא החל לדמם מהאף, אך המשיך לנגן כשהוא מגחך באדישות. תמונתו עומד ללא חולצה כשפניו וחזהו מכוסים בדם והוא מחייך מהווה את אחד הסמלים של תנועת הפאנק בבריטניה. מצבו של סיד הלך והידרדר, ובעקבות כך נתגלעו מחלוקות פנימיות בין חברי הלהקה, ולבסוף הם החליטו לפרק אותה.
ביוגרפיה > רצח ננסי ומותו של וישס

לאחר שהתפרקו הסקס פיסטולס ניסה סיד לפתוח בקריירת סולו. ננסי, חברתו של סיד, הייתה האמרגנית שלו ותיאמה עבורו מספר הופעות. ההופעות נכשלו כיוון שסיד היה מסומם מדי ולא זכר את מילות השירים. ב-1979 נכנסו סיד וננסי למלון צ'לסי ופתחו בחגיגת סמים. סיד התעורר לאחר מספר שעות ומצא את ננסי שוכבת על רצפת החדר כשהיא דקורה בבטנה. סיד טען לאורך כל הדרך כי אינו זוכר מה קרה. הוא נעצר בחשד לרצח ושוחרר בערבות.
בשבועות שלאחר מכן שקע סיד בדכדוך עמוק וציין שוב ושוב שהיה שמח להצטרף לננסי. מספר שבועות לאחר מכן הוא מת ממנת יתר של הרואין שסיפקה לו אימו.
ביוגרפיה > לאחר מותו

בשנת 1986 יצא הסרט "סיד וננסי", בבימויו של אלכס קוקס – סרט ביוגרפי על חייו של סיד, עם גארי אולדמן בתפקיד הראשי.
פילמוגרפיה

Sex Pistols Number One (1976, dir. Derek Jarman)
Will Your Son Turn into Sid Vicious? (1978)
Mr. Mike's Mondo Video (1979, dir. Michael O'Donoghue)
The Punk Rock Movie (1979, dir. Don Letts)
The Great Rock'n'Roll Swindle (1980, dir. Julian Temple, VHS/DVD)
DOA (1981, dir. Lech Kowalski)
Buried Alive (1991, Sex Pistols)
Decade (1991, Sex Pistols)
Bollocks to Every (1995, Sex Pistols)
Filth to Fury (1995, Sex Pistols)
Classic Chaotic (1996, Sex Pistols)
Kill the Hippies (1996, Sex Pistols, VHS)
The Filth and The Fury (2000, dir. Julien Temple, VHS/NTSC/DVD)
Live at the Longhorn (2001, Sex Pistols)
Live at Winterland (2001, Sex Pistols, DVD)
Never Mind the Bollocks Here's the Sex Pistols (2002, Sex Pistols, VHS/DVD)
Punk Rockers (2003, Sex Pistols, DVD)
Blood on the Turntable: The Sex Pistols (2004, dir. Steve Crabtree)
Music Box Biographical Collection (2005, Sex Pistols, DVD)
Punk Icons (2006, Sex Pistols, DVD)
Chaos! Ex Pistols Secret History: The Dave Goodman Story (2007, Sex Pistols, DVD)
Pirates of Destiny (2007, dir. Tõnu Trubetsky, DVD)
Rock Case Studies (2007, Sex Pistols, DVD)
סמסונג גלקסי F62

| --- | --- |

 מידע כללי
 סוג:  דגם של טלפון חכם 
 יצרן:  סמסונג אלקטרוניקה
 תאריך הפצה:  15 בפברואר 2021
 מידע טכני
 מערכת הפעלה:  אנדרואיד 11
 מעבד:  מעבד מתומן ליבות (2x 2.73 Ghz Samsung M4 + 2x 2.4 Ghz ARM Cortex-A75 + 4x 1.95 Ghz ARM Cortex-A55)
 נפח אחסון:  128 ג'יגה בייט
 זיכרון:  6 או 8 ג'יגה בייט RAM
 מסך:  6.7 אינץ'
 סוללה:  7000 מיליאמפר-שעה
 מידות
 משקל:  218 גרם
 צורה:  מלבן עם פינות מעוגלות
 
סמסונג גלקסי F62 (באנגלית: Samsung Galaxy F62, ידוע גם בתור "סמסונג גלקסי M62") הוא טלפון חכם מבוסס אנדרואיד, המיוצר על ידי סמסונג אלקטרוניקה. המכשיר הוא חלק מסדרת F של סמסונג גלקסי. הוא הוכרז בהודו ב-15 בפברואר 2021, וכיום הוא זמין במדינות כמו הודו, מלזיה, תאילנד, ומדינות נוספות.
מפרט > עיצוב

המסגרת והפאנל האחורי של המכשיר עשויים מפלסטיק. למכשיר יש קורא טביעות אצבע, והוא תומך בכרטיס Nano SIM.
מפרט > חומרה

המכשיר מצויד במסך מסוג סופר AMOLED בגודל 6.7 אינץ' וברזולוציית 1080x2400 פיקסלים, ביחס רוחב-גובה של 20:9.
המכשיר מופעל על ידי מעבד בעל שמונה ליבות, כאשר 2 מהן פועלות בתדר עבודה של 2.73 ג'יגה הרץ, ו-2 מהן נוספות פועלות בתדר עבודה של 2.4 ג'יגה הרץ, וה-4 הנותרות פועלות בתדר עבודה של 1.95 ג'יגה הרץ. במכשיר ישנה מערכת על שבב מדגם Exynos 9825 SoC עם תהליך 7 ננומטר. למכשיר אחסון הפנימי בנפח 128 ג'יגה בייט וזיכרון RAM בנפח 6 או 8 ג'יגה בייט. כמו כן, המכשיר מופעל על ידי סוללה בקיבולת של 7000 מיליאמפר-שעה, במתח טעינה מהירה בת 25 וואט.
מפרט > חומרה > מצלמה

המכשיר מצויד במערך בעל שלושה מצלמות אחוריות, ומצלמה אחת קדמית, הכולל: מצלמה ראשית ברזולוציה 64 מגה פיקסל; מצלמה אולטרה רחבה בשדה ראייה של 123 מעלות ברזולוציה 12 מגה פיקסל; זוג מצלמות לצילום מאקרו ברזולוציה 5 מגה פיקסל; כמו כן, במכשיר ישנה מצלמה קדמית לצילום סלפי ברזולוציה 32 מגה פיקסל. המצלמה הראשית והקדמית תומכות בהקלטת וידאו 4K.
מפרט > תוכנה

המכשיר הושק כשמותקנת עליו מערכת ההפעלה אנדרואיד 11 בממשק המותאם של סמסונג - One UI 3.1.
הערות שוליים

↑  Samsung Galaxy F62 Price in India, Specifications, Comparison (15th November 2021), NDTV Gadgets 360
↑  Bogdan Solca, Specs for the Samsung Galaxy F62 mid-range smartphone leak out, Notebookcheck (באנגלית)
↑  Samsung Launches Galaxy F62, the #FullOnSpeedy Smartphone with Flagship Exynos 9825 Processor, 64MP Quad Camera and 7000mAh battery, news.samsung.com (באנגלית)
↑  Samsung Galaxy F62 confirmed to feature 64MP camera, GSMArena.com
סדרה כימית

סדרה כימית (נקרא גם משפחה כימית) היא קבוצה של יסודות כימיים שהתכונות הפיזיקליות והכימיות שלהן משתנות בצורה עקבית מצד אחד של הסדרה לצד האחר.
סדרות כימיות נתגלו עוד לפני הטבלה המחזורית, שנוצרה כדי לנסות למיין את היסודות לפי התכונות הכימיות שלהם.
מספר סדרות כימיות מתאימות בצורה מדויקת לקבוצות בטבלה המחזורית: דבר זה אינו מקרה, כיוון שהתכונות הפיזיקליות של קבוצה מסוימת נובעת מסידור האלקטרונים הממקם אותם באותה קבוצה בטבלה המחזורית.
הסדרות הכימיות הן:
| --- | --- |
 מתכות אלקליות: 
 עפרות אלקליות: 
 לנתנידים: 
 אקטינידים: 
 מתכות מעבר: 
מתכות מעבר עמידות: 
מתכות למחצה: 
 יסודות אל-מתכתיים: 
 הלוגנים: 
 גזים אציליים:
ראו גם

קבוצה (כימיה)
סיטונאות

סיטונות (באנגלית: Wholesaling) היא אוסף הפעילויות הכרוכות בהפצה ובמכירה של סחורות או שירותים, למי שקונים אותם לצורכי שימוש או מכירה (כסיטונאי משנה, כצרכן היקף מוסדי, כקמעונאים, b2b או b2b2c) – או לשימושים עסקיים מסחריים.
סיטונאות לרוב אינה כוללת יצרנים וחקלאים, משום שאלה עוסקים בעיקר בייצור, והיא אינה כוללת קמעונאים. סיטונאים רבים עוסקים בהפצה מתווכת, אולם יש גם סיטונאות ישירה על ידי יצרנים ויבואנים.
יש להבחין בין סיטונאות למכירה מחדש, ריסייל.
סיטונאים

סיטונאים הם אנשים העוסקים בסיטונאות. סיטונאים פועלים מול לקוחות עסקיים ולא מול צרכנים סופיים. סיטונאים פועלים, בדרך כלל, בהיקף סחר גדול. המילה סיטון, מקורה במילה  σίτος\ מהשפה היוונית, והיא אחד השמות שניתנו לחיטה. סיטוניה (σιτωνία) הייתה רכישת החיטה. הסיטונאי, היה אדם שסחר בכמויות גדולות של חיטה ומכאן נולד המונח.
סיטונאים > סוגי סיטונאים

קיימים מספר סוגי סיטונאים:
סיטונאים סוחרים – עסקים בבעלות עצמאית (סיטונאים תעשייתיים, מפיצים, מרכזי אספקה מפעליים) הנוטלים חזקה על הסחורה שבה הם מטפלים. הם מתחלקים לשתי קטגוריות: סיטונאי שירות מלא וסיטונאי שירות מוגבל.
סוכנים – תפקידם העיקרי הוא להפגיש בין הקונים למוכרים ולסייע במשא ומתן. התשלום מתקבל מן הצד ששכר אותם, והם אינם מחזיקים מלאי, אינם מעורבים במימון ואינם נוטלים סיכון. הדוגמאות הנפוצות ביותר הן סוכני מזון, סוכני ביטוח וחברת אבטחה.
עמילים – מייצגים את הקונים או את המוכרים על בסיס קבוע יותר מסוכנים. יש כמה סוגי עמילים:
סוכני יצרן – מייצגים יצרן או שניים בקווי מוצר משלמים. קשורים בהסכם רשמי כתוב עם כל יצרן המפרט את מדיניות ההמחרה. סוכני יצרן מכירים את קו המוצר של כל יצרן ומפעילים את קשרים הענפים למכירת מוצריו. רוב סוכני היצרנים הם עסקים קטנים, המעסיקים מעט עובדים שהם מוכרנים מיומנים.
סוכני מכירות – בעלי סמכות חוזית למכור את כלל התפוקה של היצרן. סוכני מכירות פועלים כמחלקת מכירות של היצרן. לסוכני מכירות יש השפעה ניכרת על המחירים, על התנאים ועל הנהלים למכירה. בדרך כלל אין להם גבולות אזוריים והם פועלים בתחומי מוצר, כגון טקסטיל, מיכון וציוד תעשייתי, פחם ומוצריו, כימיקלים ומתכות.
קַנְיינים – בדרך כלל מקיימים יחסים ארוכי-טווח עם הקונים ומבצעים בעבורם רכישות, תוך קבלת סחורה, בדיקתה, אחסנתה ואספקתה לקונים. הם מספקים ללקוחותיהם מידע מועיל על השוק ועוזרים להם להשיג את הסחורות ואת המחירים הטובים ביותר שבנמצא.
סוחרים עמילים – נוטלים בעלות פיזית על המוצרים ונושאים ונותנים על המכירות. בדרך כלל אינם מועסקים לטווח ארוך. הם משמשים בעיקר בשיווק חקלאי ומשרתים חקלאים שאינם מעוניינים למכור את תוצרתם בעצמם ואינם משתייכים לאגודה שיתופית של יצרני תוצרת חקלאית. סוחר עמיל מביא משאית מלאה סחורות לשוק המרכזי, מוכר את הסחורה במחיר הטוב ביותר, מנכה לעצמו עמלה והוצאות, ומעביר את היתרה ליצרן.
סניפים ומשרדים של יצרנים – פעילות סיטונאית הנעשית בידי המוכרים או הקונים עצמם ולא באמצעות סיטונאים עצמאים. סניפים ומשרדים נפרדים יכולים לעסוק ברכש או במכירות.
משרדים וסניפי מכירות – יצרנים פותחים משרדים וסניפי מכירות כדי לשפר שליטה במלאי, במכירות ובקידום. סניפי מכירות מחזיקים מלאי ופועלים בענפים. משרדי מכירות אינם מחזיקים מלאי ופועלים בעיקר בענפי מוצרים יבשים וסדקית.
משרדי רכש – ממלאים תפקיד זהה לזה של סוכנים ועמילים אך הם חלק מן המערך הארגוני של הקונה.
לקריאה נוספת

קוטלר, פ. והורניק, י. (2000). ניהול השיווק - המהדורה הישראלית. האוניברסיטה הפתוחה.
הערות שוליים

↑  Liddel and Scott's Greek -English Lexicon Oxford,  at the Clarendon Press,  1982
| --- | --- |
בקרת זהויות :  GND: 4022201-9  NDL: 00568935  NKC: ph127012
ספרוסיים

| סְפָּרוּסיים |
| --- | --- |
 סלפית צהובת־פסים
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: דקראים
תת־סדרה:: דמויי-דקר
משפחה:: ספרוסיים
שם מדעי
 Sparidae ‏רפינסק, 1810

שינן הניבים
סרגוס מסורטט
שישן משורטט
פטרוס רופסטריס
Pagrus auratus
ספרוס הפסים
קנתר פסוס
סרגוסים כתפיים
סְפָּרוּסִיִּים (שם מדעי: Sparidae) היא משפחה של דגים הנכללת בסדרת הדקראים. הדגים מסדרה זו נמצאים באוקיינוסים בעלי אקלים ממוזג וטרופי, בישראל נציגים למשפחה זו בים התיכון ובים סוף.
משפחת דגים זו נמצאת במים רדודים קרוב לקרקעית. רוב המינים במשפחה זו הם טורפים וכוללים מערכת שיניים חזקה בעזרתם הם מפצחים קונכיות וצדפות, אולם מינים אחרים ניזונים מצמחי־ים. לדגים אלו יש בין 10–13 קוצי גב ו־3 קוצים באזור השת. אורכם משתנה בין 24 ס"מ ל־1.2 מטר, כשהגדול מביניהם הוא המין פטרוס רופסטריס שמגיע לאורך 2 מ' ושוקל עד 80 ק"ג. הכתמים השונים מהווה זיהוי חשוב בזיהוי המינים השונים. נמצא כי מינים רבים מהמשפחה הם הרמאפרודיטים להם יש בלוטת־מין זכרית ונקבית בו זמנית, ואצל אחרים המין משתנה עם התבגרותם. מחצית מכל המינים הידועים במשפחה זו נמצאים סביב דרום אפריקה, בים התיכון נמצאים 24 מינים.
חלק מהדגים במשפחה זו נחשבים לדגי מאכל משובחים כגון סרגוס מסורטט, ספרוס זהוב (דניס) וספרוס מצוי (פארידה).
מינים בחופי ישראל

לחופי ישראל מגיעים המינים הבאים:
אֲחִי־סְפָּרוּס כָּסוּף (Acanthopagrus berda)
דּוּ־פַּס אֵילָתִי (Acanthopagrus bifasciatus)
כְּסִיפוֹן חוּטִי (Argyrops filamentosus)
כְּסִיפוֹן קוֹצִים (Argyrops spinifer)
גּוּבּוּס גְּלִילִי (Boops boops)
מֵינוּן הַמַּעֲמַקִּים (Centracanthus cirrus)
נוּפָר אֶרֶךְ־קוֹץ (Cheimerius nufar)
שֶׁנְגַּל מַכְסִיף (Crenidens crenidens)
שִׁנַּן הַנִּיבִים (Dentex dentex)
שִׁנַּן הַחוּט (Dentex gibbosus)
שִׁנָּן עֵינָנִי (Dentex macrophthalmus)
שִׁנָּן מָרוֹקָנִי (Dentex maroccanus)
סַרְגּוּס הַטַּבַּעַת (Diplodus annularis)
סַרְגּוּס הַפַּסִּים (Diplodus cervinus)
סַרְגּוּס אֵילָתִי (Diplodus noct)
חֻדּוֹן אָזוּר (Diplodus puntazzo)
סַרְגּוּס מְסֻרְטָט (Diplodus sargus)
סַרְגּוּס כְּתֵפִי (Diplodus vulgaris)
שֵׁישָׁן מְסֻרְטָט (Lithognathus mormyrus)
אוֹבְּלָד שְׁחֹר־זָנָב (Oblada melanura)
וַרְדִּית קְמוּרָה (Pagellus acarne)
וַרְדִּית הַמַּעֲמַקִּים (Pagellus bogaraveo)
וַרְדִּית מְצוּיָה (Pagellus erythrinus)
סְפָּרוּס הַפַּסִּים (Pagrus auriga)
סְפָּרוּס מָצוּי (Pargus caeruleosticus)
סְפָּרוּס שְׁוֵה־קוֹצִים (Pargus pargus)
וַרְדִּינוּן נָקֹד (Polysteganus coeruleopunctatus)
שְׁפַרְנוּן כַּסְפִּי (Rhabdosargus haffara)
שְׁפַרְנוּן סַרְבָּה (Rhabdosargus sarba)
סַלְפִּית צְהֻבַּת־פַּסִּים (Sarpa salpa)
סְפָּרוּס זָהֹב (Sparus aurata)
מֵינוּן הַכֶּתֶם (Spicara maena)
מֵינוּן שָׁלוּחַ (Spicara smaris)
קַנְתָּר פָּסוּס (Spondyliosoma cantharus)
מיון

להלן רשימת 38 סוגים הקיימים במשפחה:
משפחה ספרוסיים (Sparidae )
סוג Acanthopagrus
סוג ומין יחיד Amamiichthys matsubarai
סוג Archosargus
סוג כסיפון (Argyrops)
מין יחיד Argyrozona argyrozona
סוג גובוס (Boops)
מין יחיד Boopsoidea inornata
סוג Calamus
מין יחיד מֵינוּן הַמַּעֲמַקִּים (Centracanthus cirrus)
סוג נופר (Cheimerius)
סוג Chrysoblephus
מין יחיד Cymatoceps nasutus
מין יחיד שֶׁנְגַּל מַכְסִיף (Crenidens crenidens)
סוג שִׁנַּן (Dentex)
סוג סרגוס (Diplodus)
סוג Evynnis
מין יחיד Gymnocrotaphus curvidens
מין יחיד Lagodon rhomboides
סוג שישן (Lithognathus)
מין יחיד אוֹבְּלָד שְׁחֹר־זָנָב (Oblada melanura)
סוג Pachymetopon
סוג וַרְדִּית (Pagellus)
סוג ספרוס (Pagrus)
מין יחיד Parargyrops melanura
מין יחיד פטרוס רופסטריס (Petrus rupestris)
סוג Polyamblyodon
סוג ורדינון (Polysteganus)
מין יחיד Porcostoma dentata
מין יחיד Pterogymnus laniarius
סוג שפרנון (Rhabdosargus)
מין יחיד סַלְפִּית צְהֻבַּת־פַּסִּים (Sarpa salpa)
סוג Sparidentex
מין יחיד Sparodon durbanensis
מין יחיד סְפָּרוּס זָהֹב (Sparus aurata)
סוג מינון (Spicara) - בעבר שויך למשפחה עצמאית
מין יחיד קַנְתָּר פָּסוּס (Spondyliosoma cantharus)
סוג Stenotomus
מין יחיד Virididentex acromegalus
הערות שוליים

↑  מילון בעלי חיים: דגי הגרם (תשע"ב), 2012, באתר האקדמיה ללשון העברית
↑  מאגר המידע מ־FishBase
| --- | --- |
בקרת זהויות :  NLI: 987007565733005171
עדנה גבריאלי

| --- | --- |
אין תמונה חופשית
 לידה:  1936 (בת 88 בערך) חיפה, פלשתינה (א"י) 
 מדינה:  ישראל 
 תפקידים בולטים:  שופטת בית הדין הארצי לעבודה 
 
עדנה גבריאלי (נולדה ב-1936) היא משפטנית בתחום דיני עבודה. כיהנה בתפקידים רבים בפרקליטות מחוז תל אביב. שימשה שופטת בפועל בבית הדין הארצי לעבודה בשנים 1995–1998. כיום משמשת יו"ר הוועד המנהל של "אנסמבל סולני תל אביב".
ביוגרפיה

גבריאלי נולדה למיכל ונחום חת בחיפה. מצד אימה היא נצר לר' שלמה מטולוצין, לראש"ז וליואל משה סלומון. אחיה הוא מאיר חת. התחנכה בבית הספר הריאלי העברי שם וסיימה את לימודיה בשנת 1954. סיימה לימודי משפטים באוניברסיטה העברית בירושלים בשנת 1959, וקיבלה רישיון עריכת דין בשנת 1962. בין השנים 1964–1984 עבדה בפרקליטות מחוז תל אביב, עד למינויה כשופטת בית הדין האזורי לעבודה בתל אביב בשנת 1984. בשנת 1992 מונתה גבריאלי לעוזרת שופט ראשי בבית הדין הארצי לעבודה.
בשנת 1995 הפסידה השופטת גבריאלי את המינוי לשופטת מן המניין, כאשר התמודדה מול השופטת אלישבע ברק. אי לכך, קיבלה גבריאלי מינוי של שופטת בפועל.
עם פרישתה, בשנת 1998, פנתה לפעילות ציבורית, הכוללת חברות במועצה הציבורית של העמותה לקידום החינוך בתל אביב יפו.
השופטת גבריאלי משמשת יו"ר הוועד המנהל של "אנסמבל סולני תל אביב" מיום הקמתו.
סימון הרביעי דה מונפור

| --- | --- |

מטבע עם דמותו של סימון הרביעי דה מונפור
 לידה:  1165
 פטירה:  25 ביוני 1218 (בגיל 53 בערך) טולוז, צרפת 
 מדינה:  צרפת 
 בן או בת זוג:  Alix de Montmorency (1190–?) 
 
סמל האצולה של בית דה מונפור אמורי
סימון הרביעי דה מונפור (1165 – 25 ביוני 1218), הארל החמישי של לסטר, האדון של אחוזות מונפור ואמורי, היה מהאצילים הצרפתים שהשתתפו במסע הצלב הרביעי, מראשי מסע הצלב האלביגנזי ואביהם של אמורי דה מונפור וסימון החמישי דה מונפור.
הייחוס

סימון היה בנו של סימון השלישי ממונפור ונכדו, מצד אביו, של אמורי השלישי ממונפור, סינישאל של צרפת ומצד אימו היה בנה של אמיסיה דה בומון, הבת של רוברט דה בומון, הארל השלישי של לסטר. הוא נשא לאישה את אליס דה מונמורנסי, הבת של בושאר הרביעי ממונמורנסי ואחותו של מתיו השני ממונמורנסי, שכונה "הגדול" והיה עתיד להיות שליש-המלך (קונטאבל) של צרפת.
מסע הצלב הרביעי

סימון הצטרף למתגייסים הצרפתים למסע הצלב הרביעי ויצא יחד איתם לדרך. הדוג'ה של ונציה, אנריקו דאנדולו, הציע לצלבנים לתפוס את העיר שהייתה אזד ההונגרית וכעת קרואטית, זארה, אולם סימון דה מונפור התנגד לכך ולא השתתף בכיבוש. בהמשך המסע, כשאלכסיס הרביעי, קיסר האימפריה הביזנטית בשותפות עם אביו, איסאק השני, ביקש את עזרת הצלבנים, כדי להדיח את אביו, נפרד דה מונפור מהצבא הצלבני העיקרי וביקש את רשות מלך הונגריה למעבר שלו ושל האבירים הצרפתים שהצטרפו אליו, דרך הונגריה לכיוון ארץ ישראל. הם הפליגו דרך הים התיכון ונחתו ביפו, שם הצטרף דה מונפור למלך ירושלים, אמלריך השני. מלך ירושלים ניהל משא ומתן להפוגה עם הסולטאן אל מאליק אל-אדין סייף א-דין ובינתיים דה מונפור הוביל פעולת עונשין נגד טבריה. מלך ירושלים התרשם מהפעולה, לכן נתן את רשותו לנישואי אחיו של סימון דה מונפור, גי, עם משפחת האצולה איבלין מיבנה. לאחר שהצלבנים כבשו את קונסטנטינופול דה מונפור הבין שהם כבר לא יגיעו לארץ ישראל ושב לאירופה. לאחר שדודו, רוברט הרביעי מת ללא בן יורש, תבע סימון דה מונפור את ירושתו את התואר של רוזן לסטר, אך ג'ון, מלך אנגליה החרים את אחוזותיהם של האצילים הצרפתים באנגליה, כדי לפצות את עצמו על אובדן אחוזות האצילים האנגלים בצרפת.
מסע הצלב האלביגנזי

סימון דה מונפור נענה לקריאת האפיפיור אינוקנטיוס השלישי והצטרף למסע הצלב האלביגנזי. לאחר טבח בזייה וכיבוש קרקסון, מנהיגי הצלבנים שלא היו מעוניינים בקרקעות הבעייתיות של האזור, הרוזן של נוור והרוזן סן פול, שבו בסתיו לאחוזותיהם הצפוניות. הדוכס של בורגונדי נשאר עד ספטמבר עם 300 לוחמים. סימון דה מונפור, שפעל בצד הצלבנים, ביקש לעצמו את השלטון על קרקסון, אלבי, בזייה ואזור ראזס, נבחר לוויקונט החדש של מחוזות אלה ובדצמבר 1209 הכיר בו הכס הקדוש כווסל ישיר של האפיפיור.
לאחר נפילת קרקסון נכנעו ללא קרב יישובים רבים. הערים אלבי, קסטלנודארי, קאסטרוס, פאנג'אוס, לימו, לומבר, מונרֵיאל נפלו בסתיו של אותה שנה. בכמה מערים אלה פרצו לאחר מכן מרידות.
מסע הצלב האלביגנזי > מסע הכיבושים של סימון דה מונפור

עוד במהלך 1209 תקפו סימון דה מונפור והדוכס הבורגונדי את לאסטור המצויה צפונית לקרקסון. בלאסטור נתן השליט המקומי, פייר רוג'ה דה קברט (וסל של טרנקבל) מקלט להרבה קתרים נמלטים. המקום היה מבוצר מאוד ואיפשר למגינים להדוף את ההתקפות. במהלך גיחה של הנצורים שבו אלה את סגנו של מונפור, בוּשאר דה מארלי, שהיה גם בן דודו.
ב-1210 נבחר ארנו אמורי לתפקיד הארכיבישוף של נרבונה ועיר החוף הפכה לשער כניסה ראשי עבור צלבנים חדשים שהגיעו ממחוזות אירופאים שונים. במרץ 1210 כבש מונפור את בראם ביום המצור השלישי. הוא הטיל מומים במאה משבויו ושלח אותם אל פייר רוג'ה דה קברט ללאסטור.
ביוני הגיעו הצלבנים למבצר מינרב עם מכונות מצור. השליט המקומי, גייֵם דה מינרב, לא היה קתרי, אך חש חובה לתמוך באדונו מבית טרנקבל. פעילות מכונות המצור הביאה לכניעת העיר ב-22 ביולי. שלוש נשים קתריות, שהסכימו להמיר את דתן, ניחנו, אך 140 קתרים אחרים, שסירבו, הועלו על המוקד.
בתחילת אוגוסט מונפור הטיל מצור על טרם, שאדונה היה קתרי מסור. פייר רוג'ה דה קברט ערך פשיטות על הצרים, גרם נזקים לכלי המצור ובאחת ההתקפות חיסל את המשמר העורפי של מונפור והטיל מומים בשבויים, בנקמה על מעשי מונפור בשבויי בראם. המצור נמשך עד דצמבר, כשהנצורים נכנעו. אדון המקום הושם בצינוק בקרקסון ומת שם.
בינואר 1211 ארנו אמורי האשים בכפירה כמה מראשי הציבור של טולוז וכשרמון השישי, רוזן טולוז סירב לנקוט באמצעים נגדם נידה אותו מחדש. רמון, שקיבל עידוד מגיסו, פרו השני, מלך אראגון, ניסה לארגן קואליציה נגדית עם שכניו, רוזן דה פואה וקומנז'.
עם הגעת מחזור חדש של צלבנים מצפון צרפת הכוח של מונפור הפך למאיים יותר על פייר רוג'ה דה קברט המבוצר בלאסטור, לכן הסכים האחרון לשחרר את בוּשאר דה מארלי ומסר את כניעת מבצרו בתמורה לקרקעות באזור בזייה. במאי התקיף מונפור את לה וור, מבצרו של אֶמרי דה מונרֵיאל שמרד נגד מונפור. מאבק זה נגמר בתלייתם של אֶמרי דה מונרֵיאל ושמונים מאביריו ושריפתם של שלוש מאות עד ארבע מאות קתרים וכשהגרדום התמוטט תחת משקל הנתלים, טבחו אותם הצלבנים. באחותו של המנוצח, ז'יראלדה דה לוראק, התעללו החיילים ולאחר מכן השליכו אותה לבאר וסקלו אותה למוות. במהלך המערכה על לה וור ניסו הרוזנים של דה פואה ושל קומנז' לתקוף קבוצת גרמנים שהגיעו במטרה לחבור לצלבנים.
קאסיס נכבשה במהירות בתחילת יוני וכחמישים קתרים הועלו על מוקד. בודואן, אחיו של הרוזן רמון השישי, מסר את כניעת המצודה הקטנה מונפראן לקבוצת צלבנים ואת ברוניקל לדה מונפור.